

**Қазақстан Республикасының 2010 жылдан 2020 жылға дейiнгi кезеңге арналған құқықтық саясат тұжырымдамасын iске асыру жөнiндегi 2016 жылға арналған іс-шаралар жоспарын бекіту туралы**

Қазақстан Республикасы Үкіметінің 2015 жылғы 31 желтоқсандағы № 1151 қаулысы

      «Қазақстан Республикасының 2010 жылдан 2020 жылға дейiнгi кезеңге арналған құқықтық саясат тұжырымдамасы туралы» Қазақстан Республикасы Президентiнiң 2009 жылғы 24 тамыздағы № 858 Жарлығына сәйкес Қазақстан Республикасының Үкiметi **ҚАУЛЫ ЕТЕДI:**  
      1. Қоса берiлiп отырған Қазақстан Республикасының 2010 жылдан 2020 жылға дейiнгi кезеңге арналған құқықтық саясат тұжырымдамасын iске асыру жөнiндегi 2016 жылға арналған іс-шаралар жоспары (бұдан әрі – Іс-шаралар жоспары) бекiтiлсiн.  
      2. Орталық және жергiлiктi атқарушы органдардың, Қазақстан Республикасының Президентіне тікелей бағынатын және есеп беретін мемлекеттік органдардың (келiсiм бойынша) бiрiншi басшылары:  
      1) Іс-шаралар жоспарын орындау жөніндегі шараларды қабылдасын;  
      2) 2016 жылғы 20 мамырдан және 10 қарашадан кешiктiрмей Қазақстан Республикасы Әділет министрлiгiне Іс-шаралар жоспарының орындалу барысы туралы ақпарат берсін.  
      3. Қазақстан Республикасы Әділет министрлiгi 2016 жылғы 10 маусымнан және 10 желтоқсаннан кешiктiрмей Қазақстан Республикасының Үкiметiне Іс-шаралар жоспарының орындалу барысы туралы жиынтық ақпарат берсін.  
      4. Қазақстан Республикасы Премьер-Министрiнiң Кеңсесі 2016 жылғы 10 шілдеден және 2017 жылғы 10 қаңтардан кешiктiрмей Қазақстан Республикасы Президентiнiң Әкiмшiлiгiне Іс-шаралар жоспарының орындалу барысы туралы жиынтық ақпарат берсін.  
      5. Осы қаулының орындалуын бақылау Қазақстан Республикасы Әділет министрлiгiне жүктелсін.  
      6. Осы қаулы қол қойылған күнінен бастап қолданысқа енгiзiледi.

*Қазақстан Республикасының*  
*Премьер-Министрі                                   К.Мәсімов*

Қазақстан Республикасы     
Үкіметінің           
2015 жылғы 31 желтоқсандағы   
№ 1151 қаулысымен         
бекітілген

**Қазақстан Республикасының 2010 жылдан 2020 жылға дейінгі кезеңге арналған құқықтық саясат тұжырымдамасын іске асыру жөніндегі 2016 жылға арналған іс-шаралар жоспары**

      Ескерту. Жоспарға өзгеріс енгізілді - ҚР Үкіметінің 06.10.2016 № 570 қаулысымен.

|  |  |  |  |  |
| --- | --- | --- | --- | --- |
| Р/с № | Іс-шаралар | Аяқтау нысаны | Орындауға жауаптылар | Орындау мерзімі |
| 1 | 2 | 3 | 4 | 5 |
| 1 | Құқық бұзушылықтарға «мүлдем төзбеушілік (толерантты болмау)» қағидатын ұстану жөнінде түсіндіру жұмысын жүргізу | Қазақстан Республикасы Президентінің Әкімшілігіне ақпарат | ІІМ, мүдделі мемлекеттік органдар, облыстардың, Астана және Алматы қалаларының әкімдіктері | 2-тоқсан |
| 2 | Интернет желісінде орналастырылған туындылардың авторлық құқықтарын қорғаудың жай-күйін зерделеу | Қазақстан Республикасы Президентінің Әкімшілігіне ақпарат | Әділетмині, ІІМ, ИДМ | 2-тоқсан |
| 3 | «Қазақстан Республикасының кейбір заңнамалық актілеріне зияткерлік меншік саласындағы заңнаманы жетілдіру мәселелері бойынша өзгерістер мен толықтырулар енгізу туралы» Қазақстан Республикасы Заңының жобасын әзірлеу және Қазақстан Республикасы Парламентінің қарауына енгізу | Қазақстан Республикасы Заңының жобасы | Әділетмині | 2-тоқсан |
| 4 | Кешенді сипаттағы құқықтық қатынастарды реттеу мәні болатын «шоғырландырылған» немесе «кешенді» заң ұғымын одан әрі енгізу және заң жүзінде бекіту жөніндегі мәселені пысықтау | Қазақстан Республикасы Президентінің Әкімшілігіне ақпарат | Әділетмині | 2-тоқсан |
| 5 | Алып тасталды - ҚР Үкіметінің 06.10.2016 № 570 қаулысымен. | | | |
| 6 | Алып тасталды - ҚР Үкіметінің 06.10.2016 № 570 қаулысымен. | | | |
| 7 | «Қазақстан Республикасының кейбір заңнамалық актілеріне жергілікті өзін-өзі басқаруды дамыту мәселелері бойынша өзгерістер мен толықтырулар енгізу туралы» Қазақстан Республикасы Заңының жобасын әзірлеу және Қазақстан Республикасы Парламентінің қарауына енгізу | Қазақстан Республикасы Заңының жобасы | Әділетмині | 3-тоқсан |
| 8 | Алып тасталды - ҚР Үкіметінің 06.10.2016 № 570 қаулысымен. | | | |
| 9 | Жергілікті полиция қызметінің құқық қолдану практикасын талдау | Қазақстан Республикасы Президентінің Әкімшілігіне ақпарат | ІІМ | 4-тоқсан |
| 10 | Алып тасталды - ҚР Үкіметінің 06.10.2016 № 570 қаулысымен. | | | |
| 11 | Азаматтық процестік кодекстің құқық қолдану практикасын талдау | Қазақстан Республикасы Президентінің Әкімшілігіне ақпарат | ЖС (келісім бойынша) | 4-тоқсан |
| 12 | Қазақстан Республикасының 2010 жылдан 2020 жылға дейінгі кезеңге арналған құқықтық саясат тұжырымдамасын іске асыру жөніндегі 2017 жылға арналған іс-шаралар жоспарын әзірлеу және бекіту | Қазақстан Республикасының Үкіметі қаулысының жобасы | Әділетмині | 4-тоқсан |
| 13 | Қазақстан Республикасы Конституциялық Кеңесiнiң нормативтік қаулыларын iске асыру | Қазақстан Республикасы Премьер-Министрiнiң Кеңсесіне ақпарат | Әділетмині,  мүдделі мемлекеттік органдар | 4-тоқсан |
| 14 | Заң жобаларына заңдық (құқықтық) сараптама жүргізу әдістемесін әзірлеу | Қазақстан Республикасы Президентінің Әкімшілігіне ақпарат | Әділетмині | 4-тоқсан |
| 15 | Алып тасталды - ҚР Үкіметінің 06.10.2016 № 570 қаулысымен. | | | |
| 16 | Азаматтықты және қазақстандық патриотизмді насихаттауға, Конституцияға, Қазақстан Республикасының заңдары мен мемлекеттік рәміздеріне құрметті қалыптастыруға бағытталған іс-шараларды жүйелі негізде өткізу | дәрістер, бұқаралық ақпарат құралдарында сөз сөйлеу | Әділетмині,  орталық және жергілікті мемлекеттік органдар | жыл бойы |

      Ескертпе: аббревиатуралардың толық жазылуы:  
      Әділетмині – Қазақстан Республикасы Әділет министрлігі  
      ҰЭМ – Қазақстан Республикасы Ұлттық экономика министрлігі   
      IIМ – Қазақстан Республикасы Iшкi істер министрлігі  
      ИДМ – Қазақстан Республикасы Инвестициялар және даму министрлігі  
      ЖС – Қазақстан Республикасы Жоғарғы Соты

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК